Petition to an Exegetes
Material: papyrus
Place: Arsinoites
Categories: Petition
Vormundschaft
Darlehen
Schulden
Χαιρήμων τῶι τὸ γραφῖον πραγματευ[ομέ] [Κρο]νίων χαίρειν. το [ἐπιδ]εδομένου ἡμῖν ἀξιώματος ἀντ[ί]γραφον ὑποτέτακται. καλῶς οὖν 
ποιήσεις κατακολουθήσας το[ῖ]ς διʼ αὐτοῦ δηλουμέν[ο]ις, ὡς καθήκει. ἔρρ[ωσ]ο. ἔτους τρίτου καὶ εἰ[κ]οστοῦ Τιβερίου Καίσαρος Σεβαστοῦ, Χοίαχ τρίτῃ. 
 Χαιρήμονι ἐξηγητῆι 
παρὰ Ταορσείους τῆς Εὐτύχου με[τ]ὰ κυρίου τοῦ συνγενοῦς Πτολεμαίου τοῦ Χαιρήμονος. ὁ συμβιώσας μοι 
Γαλάτης Λυσιμάχου ἐτελεύτησεν ἀπολιπὼν ἐξ ἐμοῦ υἱοὺς ἀφήλικας τρεῖς  Λυσᾶν καὶ Λυσίμαχον 
καὶ Εὐτυχᾶν, ὧν καὶ ἀπεγραψάμην διὰ σοῦ ἐπίτροπος. τοῦ δὲ Γαλάτου ὀφείλοντος, σὺν τοῖς ἑαυτοῦ ἀδελφοῖς 
Διδύμωι πρεσβυτέρωι καὶ Διδύμωι νεωτέρωι καὶ Λυσιμάχωι, Κάστορι καὶ Λυσιμάχωι ἀμφοτέροις Λυσιμάχο 
ἐπὶ μεσειτείᾳ τελειωθείσῃ τῶι α.  Τιβερίου Καίσαρος Σεβαστοῦ ἀπὸ τῶ[ν ὑ]παρχόντων αὐτοῖς πατρι
κῶν κατοικικῶν ἐδαφῶν κλήρου κατοικικοῦ ἀρουρῶν ὀγδοήκοντα δύο  ἐν τῆι Πολέμωνος μερίδι, ἀφʼ ὧν 
περὶ μὲν Τεβπτῦνιν ἐν δυσὶ  σφρ[α]γῖσι ἄρουραι τριάκοντα ἑπτά , περὶ δὲ Θεογονίδα ἐν μιᾷ  σφραγῖδι ἄρουραι 
εἴκοσι πέντε  πρότερον Λευκίου Τε[ρ]εντίου καὶ περὶ Κερκῆσιν ἐν ἑτέρᾳ σφραγῖδι αἱ λοιπαὶ ἄρουραι εἴκοσι , 
ὥστʼ εἶναι τὰς προκειμένας τοῦ κλήρου ἀρούρας ὀγδοήκοντα δύο  ἢ ὅσαι ἐὰν ὦσι, ὧν ἐκάστης σφραγῖδος
αἱ γιτνίαι καὶ τὰ ἄλλα διὰ τῆς σημαινομένης μεσε[ι]τείας δηλοῦνται, πρὸς τὰ δ[ιʼ] αὐτῆς δανεισθέντα 
ἀργυρίου κεφαλαίου τάλαντα δύο  κ[α]ὶ δραχμὰς χειλ[ί]ας διακοσίας  καὶ τοὺς ἐπισυνηγμένους ἀπὸ τῆς σημαινο
μένης συναλλάξεως μέχρι τοῦ νῦν τόκους, τοῦ δ[ὲ] Κάστορος καὶ Λυσιμάχου ἐνπεποιημένων τῶν σημαι
νομένων τοῦ κλήρου ἀρουρῶν ὀγδοή[κ]οντα δύο , ἀφʼ ἧς ἐποιήσαντο ἐν τῶι κα  Τιβερίου Καίσαρος Σεβαστοῦ 
διὰ τῶν καταλοχισμῶν τῶν κατοίκων μετεπιγραφῆς καὶ ἀπὸ μέρους παρακεχωρηκότων τοῖς ἑαυ
τῶν ἀδελφοῖς. ὅθ[ε]ν ἐδεήθημεν τοῦ τε Κάστορος καὶ τοῦ ἀδελφοῦ αὐτοῦ Λυσιμάχου φιλανθρωπῆ
σαι ἡμᾶς, ἐπὶ τῶι δό[ν]τας αὐτοῖς [ἀ]ρ[γ]υρίου δραχμὰς δισχειλίας πεντακοσίας  εἰς μέρος, ὧν 
ὀφίλουσ[ι]ν ὅ τε Γαλάτης καὶ οἱ τούτου ἀδελφοὶ δημοσίων ἰδῶν καὶ ἄλλων ἐκστῆναι ἡμᾶς πάντας 
καὶ εὐδοκῆσαι τῆι γεγονυίᾳ διὰ τῶν καταλοχισμῶν μετεπ[ι]γραφῆι καὶ ταῖς εἰς τοὺς ἀδελφοὺς 
τῶν περ[ὶ] τὸν Κάστορα παραχωρήσεσι. καὶ ἀξιῶι συντάξαι γράψαι τῶι τὸ γραφῖον πραγματ[ευ]
ομένωι σουνχρηματίζειν μοι ἀναφερούσῃ ἐκ τούτων δηλομένων μου ἀφηλίκων υἱῶν 
ὀνομάτων μετʼ ἐπιτρόπου ἐμοῦ συναναφερόντων μοι καὶ τῶν τοῦ Γαλάτου ἀδελφῶν Διδύμου 
πρεσβυτέρου καὶ Διδύμου νεωτέρου καὶ Λυσιμάχου καὶ Ἁρυώτου τὴν τῆς ἐκστάσεως καὶ εὐδοκή
σεως ὁμολογίαν κατὰ τὸ ἐπιβάλλον τοῖς ἀφήλιξί μου υἱοῖς μέρος ἕκτον, τῆς βεβαιώσεως 
ἐξακολουθούσης μοι σὺν τοῖς τοῦ Γαλάτου ἀδελφοῖς ἐξ ἀλληλενγύης, ἵνʼ ὦι σὺν τοῖς παιδίοις 
εὐεργετημένηι.  .  κγ Τιβερίου Καίσαρος Σεβαστοῦ, Χοί γ.  εὐτύχ.